449.49 REGOLAMENTIDWAR ESTRATTI TAL-KAFÈ U ~-ĊIKWEJRA L-AVVIŻ LEGALI 133 tal-2007. L-AVVIŻ LEGALI 133 tal-2007. 1. Titolu. It-titolu ta’ dawn ir-regolamenti hu Regolamenti dwar Estratti tal-Kafè u ċ-Ċikwejra. 2. Applikabilità. (1) Dawn ir-regolamenti għandhom japplikaw għall-kafè u ċ-ċikwejra kif definiti f’dawn ir-regolamenti. (2) Dawn ir-regolamenti ma japplikawx għall-cafètorrefactosoluble. 3. Interpretazzjoni. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra, għandhom japplikaw dawn it-tifsiriet li ġejjin: (a) Kafè estratt, estratt ta’ kafè li jdub, kafè li jdub jew kafè li ma’ jissajjarx: il-prodott konċentrat li jinġieb b’estrazzjoni minn biċċiet ta’ kafè inkaljat bl-użu ta’ l-ilma bħala mezz ta’ estrazzjoni u jeskludi kull proċess ta’ idrolisi li jinvolvi ż-żjieda ta’ xi aċidu jew bażi. Apparti minn dawk is-sustanzi li ma jdubux li huma teknikament impossibli illi jitneħħew, u dawk iż-żjut li ma’ jdubux li jinkisbu mill-kafè, l-estratti tal-kafè għandu jkun fihom biss dawk l-ingredjenti tal-kafè li jdubu u li huma aromatiċi: (i) il-kontenut ta’ materja mnixxfa bbażata fuq il-kafè għandu jkun: 1. mhux inqas minn 95 % ta’ l-użin fil-każ ta’ estratt ta’ kafèmnixxef; 2. minn 70 % sa 85 % bl-użin fil-każ ta’ għaġna ta’ estratt ta’ pasta tal-kafè; 3. minn 15 % sa 55 % bl-użin fil-każ ta’ estratt ta’ kafè likwidu; (ii) estratt tal-kafè f’għamla solida jew pasta m’għandu jkollu ebda sustanzi minbarra dawk li joħorġu mill-estratti tal-kafè; (iii) estratt tal-kafè likwidu jista’ jkollu zokkor li jittiekel, sew jekk ikun jew ma jkunx imsajjar, fil-proporzjon li ma jeċċedix 12 % tal-użin. (b) Estratt ta’ ċikwejra, ċikwejra li ddub jew ċikwejra ta’ malajr: il-prodott konċentrat li joħroġ minn ċikwejra inkaljata billi jintuża biss l-ilma bħala mezz ta’ estrazzjoni u jeskludi kull proċess ta’ idrolisi li jinvolvi ż-żjieda ta’ xi aċidu jew bażi: (i) materjal bażat fuq kontenut ta’ ċikwejra mnixxfa għandu jkun: 1. mhux inqas minn 95 % bl-użin fil-każ ta’ estratt ta’ ċikwejra mnixxfa; 2. minn 70 % sa 85 % bl-użin fil-każ ta’ estratt ta’ ċikwejra fl-għamla ta’ pasta; 3. minn 25 % sa 55 % bl-użin fil-każ ta’ estratt ta’ ċikwejra likwida; (ii) estratt ta’ ċikwejra f’għamla solida jew ta’ pasta m’għandux jikkontjeni aktar minn 1 % bl-użin ta’ sustanzi li ma’ jinkisbux miċ-ċikwejra; (iii) estratt ta’ ċikwejra likwida għandu jikkontjeni tipi ta’ zokkor li jittieklu, kemm jekk ikunu inkaljati kemm jekk ma jkunux, fi proporzjon li ma jeċċedix 35 % bl-użin. (ċ) Ċikwejra: l-għeruq ta’ Cichorium Intybus L. mhux użat għall-produzzjoni ta’ witloofchicory, normalment uħati fil-preparazzjoni ta’ xorb, imnaddfin kif suppost biex ikunu mnixxfa u inkaljati. 4. T waħħil ta’ tikketti. L.S.449.46 (1) Ir-Regolamenti dwar Twaħħil ta’ Tikketti, Preżentazzjoni u Riklamar ta’ Oġġetti ta’ l-Ikel għandhom japplikaw għall-prodotti koperti minn dawn ir-regolament i bla ħsara għall-kondizzjonijiet: L-ismijiet tal-prodott imniż/lin fir-regolamenti 3(a) u 3(b) ser japplikaw biss għall-prodotti msemmija f’dawk il-paragrafi u għandhom jintużaw f’kummerċ biex jingħatalhom isem. Dawk l-ismijiet għandhom il-kliem: (a) ‘pasta’ jew ‘f’għamla ta’ pasta’ jew (b) ‘likwidu’ jew ‘f’għamla likwida’ skond kif ikun: Iżda, ismijiet ta’ prodotti jistgħu jkunu supplementati bil-kelma ‘Konċentrat’- (i) fil-każ ta’ prodott definit fir-regolament 3(a)(iii) sakemm il-kontenut bbażat fuq materjal ta’ kafèmnixxef ikun ta’ iżjed minn 25 % bl-użin, (ii) fil-każ ta’ prodott definit fir-regolament 3(b)(iii) sakemm il-kontenut bażat fuq ċikwejra imnixxfa ikun iżjed minn 45 % bl-użin. (2) It-twaħħil ta’ tikketti għandu jinkludi t-terminu ‘kafèdekaffeinat’ fil-każ ta’ prodotti definiti fir-regolament 3(a), sakemm il-kontenut ta’ kafeina anidra ma jeċċedix 0.3 % bl-użin ta’ materjal bażat fuq kafè imnixxef. Din l-informazzjoni għandha tkun fl-istess kampviżiv bħal ma tkun id-deskrizzjoni kummerċjali. (3) Fil-każ ta’ prodotti definiti fir-regolamenti 3(a)(iii) u 3(b)(iii), it-tikketta għandha tinkludi l-frażijiet ‘bil...’, ‘preservat bil........’, ‘bi......... miżjud’ jew ‘imsajjar bi.........’ segwiti bl-ismijiet tat-tipi ta’ zokkor użati. Din l-informazzjoni għandha tkun fl-istess kampviżiv bħal ma tkun id-deskrizzjoni kummerċjali. (4) It-twaħħil ta’ tikketti għandu jindika, fil-każ ta’ prodotti definiti fir-regolamenti 3(a)(ii) u 3(a)(iii), il-minimu ta’ kontenut ta’ materjal bażat fuq il-kafè imnixxefu, fil-każ tal-prodotti definiti fir-regolament 3(b)ii), il-minimu ta’ kontenut ta’ materjal bażat fuq ċikwejra mnixxfa. Dawn il-kontenuti għandhom jiġu espressi bħala perċentwali bl-użin tal-prodott komplut.